GiliGold/VAD_KnessetCorpus huggingface dataset:
דוד ביטן: היא לא יכולה לתת לנו שירות בעניין.
דוד ביטן: הסברתי את זה גם בדיון.
דוד ביטן: הם לא מסוגלים לתת את המענה שאת מתייחסת אליו.
שרן השכל: תראו, אני קודם כל מצטרפת לדברים שנאמרו כאן קודם.
שרן השכל: אני חושבת שמרב אמרה דברים מאד חשובים.
שרן השכל: משהו אחד שאני יכולה להוסיף על הדברים, כחברת כנסת צעירה, כמי שגדלה בעולם הדיגיטלי – זה שינה את פני הדברים מבחינת נבחרי ציבור.
שרן השכל: פעם היו מומחים – מומחה בביטחון, מומחה בחינוך, והציבור מקשיב להם כי הם המומחים בתחום.
שרן השכל: היום, לא רק שהציבור מצפה ממך להיות מומחה בכל תחום ותחום, גם הציבור מומחה בעצמו בתחומים האלה.
שרן השכל: היום, עם הגוגל, וכל מה שאפשר למצוא, אנשים באים ומעלים בפניך כל מיני פניות, מעלים נושאים, מתווכחים אתך על נושאים ודורשים מענה.
שרן השכל: זה לא העולם שהכרנו לפני כן.
שרן השכל: בגלל זה גם הפניות המרובות שמגיעות מהרשתות החברתיות.
שרן השכל: מה ששמעתי קודם – אז חבר כנסת פנה ולא נתנו מענה כי זה היה חבר כנסת אחד.
שרן השכל: אני, על פניה אחת שלא עניתי במייל למישהו הגעתי לתוכנית בוקר ושאלו אותי למה לא עניתי לפניה.
דוד ביטן: זה טוב מאד.
דוד ביטן: אנשים רצים להופיע בתוכנית בוקר.
שרן השכל: אבל אתם מבינים – לא רק שאנחנו צריכים להבין בכל התחומים האלה, הציבור מצפה מאתנו.
שרן השכל: הם מומחים, הם מעלים בפנינו כל כך הרבה פניות, שאנחנו באמת לא עומדים בעומס הזה, ואנחנו חייבים לענות לכל אחד ואחד.
שרן השכל: ואם אני לא עונה להם למיילים הם מתקשרים אלי ללשכה כדי לדבר אתי.
<חיים לוי: אני חושב שאת צודקת, אבל אולי צריך ארבעה יועצים, זה מה שאני אומר.
דוד ביטן: אנחנו מוותרים כרגע.
דוד ביטן: אנחנו מוותרים על היועץ הרביעי.
מרב מיכאלי: אנחנו נמתין עם היועץ הרביעי, פרופ' לוי.
שרן השכל: גם אם אתה היום היית במקום שלנו היית נחשף לעולם אחר, עולם חדש, עולם שאנחנו חייבים לתת מענה ופתרונות לכולם.
שרן השכל: הדבר הזה הוא באמת נדרש, אומרים לכם את זה פה כולם.
שרן השכל: זה מצב שונה ממה שהכרתם לפני כן.
שרן השכל: לכן אני מחזקת את מה שנאמר פה לפני.
<חיים לוי: כשאמרתם מתואמים – כולכם אומרים את אותו הדבר.
<חיים לוי: לכן אחד מייצג.
<חיים לוי: פנייה אחת - - - דרך אגב, רציתי לענות לחבר הכנסת קיש, שהתנתק, הלך - - -
מרב מיכאלי: פרופ' לוי, גם אתם כולכם אומרים את אותו הדבר.
<אסף גולדפרב: אני רוצה לומר תודה לוועדה שפגשה אותנו.
<אסף גולדפרב: אני היועץ של חבר הכנסת מיקי רוזנטל.
<אסף גולדפרב: אני נמצא פה כבר מעל 4 שנים, אני יועץ כבר פעם שניה, הייתי לפני כן יועץ של חבר הכנסת דניאל בן סימון, בכנסת ה-18, ואני חייב להגיד שלהביא יועץ ארגוני זה פשוט בלתי אפשרי.
<אסף גולדפרב: העבודה של כל יועץ בכל לשכה היא שונה בתכלית.
<אסף גולדפרב: אי אפשר לבוא – ואני מדבר מניסיון אישי – מה שעשיתי אצל דני לא דומה למה שאני עושה עם מיקי.
<אסף גולדפרב: ומה שקסם עושה אצל אילן לא דומה למה שאני עושה אצל מיקי.
<אסף גולדפרב: זה נפח עבודה שונה, התעסקות שונה, מקצועיות שונה.
<אסף גולדפרב: הדברים משתנים מלשכה ללשכה.
<אסף גולדפרב: אין שום לשכה שבה היועץ עושה אותה עבודה בדיוק כמו בלשכה המקבילה אליה.
<אסף גולדפרב: מאד בעייתי לעשות בדיקה מדגמית כזו.
<אסף גולדפרב: בטח שיש גם הרבה דברים שהם סודיים, שחברי הכנסת לא רוצים בהכרח שייכנסו ויעשו בדיקה.
<אסף גולדפרב: יש פה רגישות מאד מאד גדולה.
<אסף גולדפרב: דבר נוסף: דיברתם פה על 2.5 משרות, 3.5 משרות.
<אסף גולדפרב: אנחנו ממש ממש מתנגדים בכל תוקף לפיצולי משרות.
<אסף גולדפרב: בכנסת ה-17 חברת הכנסת מיכל בירן עשתה מאמץ מאד כביר שלא יהיו פיצולי משרות – היא היתה אז יועצת של שלי יחימוביץ – כי היה בלאגן מטורף פה, היה ג'ונגל.
<אסף גולדפרב: בסוף, הח"כים צריכים יועצים והיה פה ניצול מחפיר של העוזרים, בזמנו.
<אסף גולדפרב: בגלל זה ביטלו את ההחלטה של פיצולי המשרות, ואנחנו ניאבק על זה בחורמה.
<אסף גולדפרב: דבר אחרון, על העניין של הוועדה הציבורית.
<אסף גולדפרב: אחד המאבקים שלנו מהוועד זה להוציא את היועצים מתנאי השכר.
<אסף גולדפרב: אנחנו לא פקס ולא אוטו.
<אסף גולדפרב: אנחנו מקצועיים.
<אסף גולדפרב: עצם זה שאנחנו מדברים על זה בוועדה הציבורית לתנאי השכר, זו כבר הבעיה הראשונה, ועל זה אנחנו רוצים להיאבק בכנסת ה-20.
דוד ביטן: בכל הכבוד, הוועדה לא מתייחסת רק לתנאי שכר, אלא לתנאי חברי הכנסת.
דוד ביטן: מכיוון שההחלטה של הכנסת, בגלל כל מיני נסיבות כמו מכרזים, שאתם העובדים של הח"כים, יש היגיון שהוועדה תדון גם בזה.
מרב מיכאלי: ברשותך, צריך לומר את זה לפרוטוקול: זה שאלה משרות אמון – אני חוזרת להשוואה של יועצי שרים – היועצים והיועצות הפרלמנטריות לא נהנות מאותו הדבר; יועצים ויועצות של שרים הם משרות אמון, אבל הם מקבלים תנאים של עובדי מדינה, למרות שהם יכולים להיות מפוטרים והם לא צריכים לעבור מכרזים, וכולי.
מרב מיכאלי: היועצים והיועצות הפרלמנטריות לא מקבלים את התנאים האלה.
מרב מיכאלי: זה קשור לדבר הזה שהם מופיעים תחת הסעיף של תנאי חברי הכנסת וזה לא יכול להמשיך להיות.
מרב מיכאלי: הם אינם - - - זה לא במנדט שלכם.
דוד ביטן: זה לא עכשיו בדיון.
מרב מיכאלי: יש פה דבר משמעותי.
מרב מיכאלי: זה לא במנדט שלכם לשנות את זה, זה נכון.
מרב מיכאלי: אבל בגלל שהם מוגדרים כתנאי חברי כנסת, ה-state of mind שבו מתנהל הדיון הוא כאילו שזה תנאים של חברי כנסת, ולא זה המצב.
מרב מיכאלי: רק לפרוטוקול אני רוצה להגיד הבהרה – כשבאתי בפני הוועדה, מעולם לא דיברתי על תוספת דיפרנציאלית, הכוונה שלי היתה לגמרי לעבודה של כל חברי וחברות הכנסת.
דוד ביטן: דיפרנציאלי זה דבר הזוי כי מי יקבע מי מגיע לו ומי לא?
דוד ביטן: מי יקבע את זה?
מרב מיכאלי: רק משהו שהוא תנאי יסוד לעבודה של חבר או חברת כנסת באשר היא.
דוד ביטן: רבותי, אני רוצה לסכם את העניין.
דוד ביטן: קודם כל – אני מכבד את הוועדה על כך שהיא לא החליטה לא לכאן או לא לכאן.
דוד ביטן: היא אמרה – אין לי כלים לקבוע את העניין.
דוד ביטן: אבל אני חושב שבעניין הזה הייתם צריכים לתת קצת קרדיט לח"כים, במיוחד כשמדובר בח"כים מכל הסיעות, לא בגלל שזו תוספת תנאים אלא באמת, יש איזושהי דעה של כל הח"כים שהם לא מצליחים בכוח האדם הקיים לתת את השירות הטוב ביותר שהם יכולים לתת לציבור, שלשמו הם נבחרו.
דוד ביטן: כפי שאמרתי, יש גם פניות ציבור, גם שינויים בנגישות לח"כים והנגישות של הח"כים לציבור, יש את הנושא של התקשורת, שאנשים לא שמים לב – היום כל חבר כנסת ממש צריך דובר.
דוד ביטן: אם הוא לוקח משניים דובר לא נשאר מי שיעשה את העבודה.
דוד ביטן: הנושא של הדוברות בעידן של התקשורת והצורך להיבחר עוד פעם, הלחץ של התקשורת על הח"כים לתת תשובות מהירות על כל דבר ועניין, מחייב עובד ממש שיטפל בעניין הזה, ואתם לא לוקחים את זה בחשבון.
שרן השכל: לא רק התקשורת.
שרן השכל: הציבור דורש את זה.
דוד ביטן: הנושא השלישי – אתם לא לוקחים בחשבון שהיום, לצערי הרב, לא רק שיש הרבה הצעות חוק, גם של הממשלה וגם פרטיות – אלא גם המהירות שצריך לטפל בהן.
דוד ביטן: אני לא יודע אם זה היה כך פעם.
דוד ביטן: יש חוקים שצריך להעביר אותם בשבועיים.
דוד ביטן: הקואליציה, אין לה ברירה, היא חייבת לעשות את זה.
דוד ביטן: אתם רואים הרבה חוקים שנכנסים על ידי הממשלה באופן מסוים, ויוצאים באופן אחר, עם המון תיקונים.
דוד ביטן: זה מחייב אותנו – גם המהירות וגם הלחץ, וזה שיש המון, אנחנו מחויבים שמישהו יעשה לנו את העבודה, לפני שאנחנו מגיעים לישיבות.
דוד ביטן: לכן אנחנו צריכים יותר כוח אדם.
דוד ביטן: מה שאני מציע, ואל תעלבו – אנחנו לא מבקשים שתהיו חותמת גומי; אנחנו מכבדים אתכם, אבל עדיין, אני חושב שיש לנו עמדה בעניין הזה והעמדה שלנו היא שכן צריך לאשר את העוזר השלישי.
דוד ביטן: גם יש תקציב שנמצא היום בתקציב המדינה שמיועד לדבר הזה.
דוד ביטן: אין פה שום, למעט 2 מיליון שקל שמחייבים שינוי מסוים, מעבר לזה – ביקשנו במפורש שלא יהיה שום שינוי של בינוי שנובע מתוספת של כוח אדם, וכל ח"כ יצטרך להסתדר במקום שיש לו, וזה ממש תוספת מינורית לעניין הזה, כך שדאגנו לעניין הזה.
דוד ביטן: לכן אני מציע שלא לקבל את ההמלצה של הוועדה הציבורית.
דוד ביטן: אני חוזר להמלצה של הוועדה מהישיבה הקודמת, לפיה כל חבר הכנסת יקבל תוספת של עוזר אחד - - -
<ארבל אסטרחן: ממתי?
דוד ביטן: מה-1.1.
דוד ביטן: יש תקציב מה-1.1.
דוד ביטן: זאת אומרת – מי שיש לו שניים – יהיו לו שלוש, מי שיש לו שלוש – יהיו לו ארבעה.
דוד ביטן: דבר נוסף שאני חושב, ועל זה אני רוצה להצביע בנפרד – אנחנו החלטנו בהמלצת הוועדה הציבורית לנושא של סעיף שמאפשר יועץ מחליף ליועץ במילואים.
דוד ביטן: אני חושב שלאור העובדה שאנחנו מוסיפים עוד אחד אנחנו יכולים לבטל את ההחלטה הזו ולחסוך גם למנהלה לטפל בנושא הזה, וגם לחסוך קצת כספי ציבור.
דוד ביטן: אני רוצה להצביע על זה פעמיים – פעם אחת על ההמלצה שלי לגבי הנושא הראשון, ופעם אחת לגבי הנושא השני.
<ארבל אסטרחן: בנושא השני, רק צריך לבדוק שאין מישהו שעובד היום משום שזה ייכנס מה-1.1 - - -
מרב מיכאלי: יש שלושה, ומישהו עושה את העבודה שהוא שעושה, אז מה?
מרב מיכאלי: אז היועץ השלישי שתהיה לו עכשיו 100% עבודה יצטרך לכסות – לא הבנתי את ההיגיון.
מרב מיכאלי: זה משהו שכבר סוכם, הוסדר, הוסכם.
מרב מיכאלי: מה, אתה נכנס עכשיו למסחרה?
דוד ביטן: טוב, לא נצביע עכשיו.
דוד ביטן: נעשה על זה דיון אחר כך, אבל לדעתי נצטרך לעשות שינוי מסוים.
מרב מיכאלי: אני באמת לא מבינה.
דוד ביטן: כי יש לנו שלושה.
דוד ביטן: אם היום הסתדרנו עם שניים, אנחנו מדברים על שלושה, אז אפשר לוותר - - -מילואים.
יוסי יונה: מה, פרס תנחומים אתה נותן להם?
דוד ביטן: מי שיוצא לחודש-חודשים, אז אין בעיה.
דוד ביטן: אבל שבוע?
דוד ביטן: נראה לך שלשבעה ימים נצטרך לתת החלפה - - -
מרב מיכאלי: צר לי שביטחונו העצמי של אדוני התערער באופן הזה, אחרי שדיברנו על הכתפיים הרחבות.
מרב מיכאלי: הרי כאשר יצטרף יועץ או יועצת נוספת, נפח העבודה יגדל בהתאם, זה לא שנפח העבודה יישאר אותו הדבר.
דוד ביטן: אני מוכן לשקול את זה שוב, אבל צריך לחשוב גם על העניין הזה שאם כבר יש לנו שלושה, אפשר במהלך של יציאה למילואים ל-10 ימים לוותר על זה, לא נורא.
דוד ביטן: אם הוא יוצא לחודש-חודשיים – לא.
דוד ביטן: אבל נשאיר את זה לישיבה הבאה.
דוד ביטן: אני מכבד אותה כיושב-ראש סיעת העבודה.
מרב מיכאלי: אני רק אגיד שאצלי בלשכה לצערי לא עושות מילואים כי פיטרו אותן ממילואים.
מרב מיכאלי: שרק יהיה ברור שזה לא דיפרנציאלי ולא שום דבר.
דוד ביטן: רבותי, מי בעד הצעת היושב ראש, ירים את ידו?
דוד ביטן: הצבעה בעד הצעת היושב-ראש – 6 נגד – אין ההצעה התקבלה פה אחד.
דוד ביטן: תודה לכם שבאתם, ואל תיקחו את זה קשה שאנחנו החלטנו בניגוד לדעתכם.
חיים לוי: לא, אנחנו שמחים לשמוע.
דוד ביטן: התוקף הוא מ-1.1.
דוד ביטן: אנו עוברים לנושא הבא – הצעת חוק האמנת הבנק האסייתי להשקעות בתשתיות.
דוד ביטן: בתחילה לא רציתי לאשר את זה לפטור, אבל מה ששכנע אותי – דיברו אתי מהאוצר ואמרו לי שעד ה-15 לחודש יש ישיבה של הבנק האסייתי, ואם לא נסיים את הליך החקיקה עד ה-15 אז בעצם אין טעם בכל החוק הזה.
<יואל נווה: ישראל הצטרפה כמדינה מסיידת בבנק האסייני להשקעות בתשתית, כאחת מתוך 57 מדינות.
<יואל נווה: ממשלת סין התחילה בהקמת הבנק לפני כשנה, ישראל הצטרפה לתהליך הזה בסוף מרץ, וחתמה על האמנה בסוף יוני.
<יואל נווה: אנחנו נמצאים בשלב שבו צריך לאשר את האמנה, ולכן היא תונח בכנסת - - -
מרב מיכאלי: גם ישראל חתמה עליה בסוף יוני?
<יואל נווה: כן.
<יואל נווה: כדי לאשר את האמנה היא גם תונח בכנסת לאשרור.
<יואל נווה: האמנה נותנת סעיפים של חסינויות לעובדי הבנק במקרה שהם יגיעו לביקור במסגרת עבודתם בבנק, במדינת ישראל.
<יואל נווה: הדבר הזה מקובל בכל הבנקים הרב לאומיים, כמו הבנק העולמי, הבנק האירופאי לשיקום ופיתוח, והבנק הבין אמריקאי לפיתוח - בנקים שבהם חברה מדינת ישראל.
דוד ביטן: וחייבים לסיים את זה את ה-15, באמת?
<יואל נווה: אני אסביר.
<יואל נווה: האמנה נכנסה לתוקף ב-25 לחודש, לאחר שלמעלה מ-10 מדינות שמחזיקות למעלה מ-50% מהון הבנק אישררו את האמנה.
<יואל נווה: לאור זה נקבע כי במחצית חודש ינואר תתקיים ישיבת הפתיחה, או ישיבת החניכה של הבנק, בביג'ין.
<יואל נווה: לישראל יש 0.75% בהון הבנק, ו-0.9% בהצבעה.
<יואל נווה: במהלך הישיבות האלה ייבחרו גם הדירקטורים בבנק, ולכן יש חשיבות גדולה שישראל תשתתף בישיבת הפתיחה הזו כחברה מן המניין.
דוד ביטן: למה לא עשיתם את זה לפני כן?
דוד ביטן: למה בשניה האחרונה, ומכניסים ללחץ את הח"כים?
<יואל נווה: צריך להבין שהתהליך הזה הוא תהלי לחקיקה ותהליך עבודה בתוך הממשלה ומעבר לזה היה לנו את תהליך התקציב, שגם הפניות של הכנסת לא היתה קיימת וגם הפניות של הממשלה היתה יחסית מוגבלת, בתהליך הזה, גם משרד המשפטים וגם משרד האוצר.
<יואל נווה: ניגשנו לזה במלוא המרץ ברגע שנגמר התקציב.
דוד ביטן: אני חושב שאין לנו ברירה פה אלא לאשר.
מרב מיכאלי: אנחנו נצביע נגד.
דוד ביטן: אבל את רואה שזה דחוף.
דוד ביטן: אם לא נאשר את זה, זה יהיה ביום שני הבא, ולכן הזמנים פה מאד חשובים.
דוד ביטן: נגיע ל-10 לחודש, מה את מרוויחה?
שולי מועלם-רפאלי: לא נעניש פה אף אחד, נדמה לי.
<יואל נווה: החוק הזה הוא חוק מאד פשוט, אגב.
מרב מיכאלי: אל"ף, על אחת כמה וכמה.
מרב מיכאלי: התקציב נגמר ב-29 בנובמבר, אנחנו היום בסוף דצמבר.
מרב מיכאלי: שתיים, אילו אתה, שלא בטובתך, נקלע לוועדת הכנסת, שבכל שבוע מגיעים אליה 4-3 חוקים בפטור, בלי שום הצדקה, עם זה שהממשלה - - -
דוד ביטן: אני בודק.
דוד ביטן: אני בודק את ההצעות, שתדעי את זה.
דוד ביטן: הנה, מנהלת הוועדה עדה.
דוד ביטן: אני בודק עד שאני מאשר.
דוד ביטן: אני בודק למה הם צריכים את הדבר הזה.
מרב מיכאלי: כי הם לא עובדים מסודר.
דוד ביטן: אז אם הם עבדו לא מסודר, נוותר על האמנה?
דוד ביטן: מי עד הפטור?
דוד ביטן: הצבעה בעד – 8 נגד – מיעוט הבקשה לפטור מחובת הנחה אושרה.
דוד ביטן: תודה, אושר.
דוד ביטן: אנחנו עוברים להצעת חוק שירות ביטחון (תיקון מס' 7)(שירות במשטרה ושירות מוכר).
דוד ביטן: אני רוצה להגיד שגם כאן לא אישרתי בהתחלה, ואז הסבירו לי שלא נשאר אלא שבוע, הוראת שעה.
דוד ביטן: למה אתם עושים את זה בשניה האחרונה?
איילת נחמיאס ורבין: שתדע לך, בכל הוועדות, אגב.
איילת נחמיאס ורבין: גם היום בוועדת הכלכלה.
איילת נחמיאס ורבין: הכל מביאים בשניה האחרונה.
איילת נחמיאס ורבין: אפס ניהול.
איילת נחמיאס ורבין: תגיד לי, מה זה הדבר הזה?
מרב מיכאלי: הם מעמידים אותך במצב בלתי אפשרי.
דוד ביטן: אני בסוף אעשה שאני לא אביא את זה לפטור, ואז יהיה נזק.
דוד ביטן: אתם מעמידים אותי במצב כזה שכל פעם מביאים את זה בשניה האחרונה.
<אריאל סיזלס: אני מסביר את הנושא, למרות שמדובר בחוק שהוא באחריותו של שר הביטחון.
<אריאל סיזלס: אנחנו מדברים על הוראת שעה שמאפשרת להוציא יוצאי צבא ביחידות של משטרת ישראל - - -
דוד ביטן: מתי מסתיימת הוראת השעה?
<אריאל סיזלס: זה מסתיים בסוף השבוע הזה.
דוד ביטן: אז למה אתם משאירים את זה לשניה האחרונה?
<אריאל סיזלס: היו דין ודברים בין המשרד שלנו למשרד הביטחון, בין אכ"א צה"ל לבין משאבי אנוש במשטרת ישראל לגבי כמות החיילים שיוצבו באותן יחידות של משטרת ישראל.
<אריאל סיזלס: היו מחלוקות כבדות משקל שלמעשה, עד היום הזה הן לא נפתרו.
<אריאל סיזלס: נקבע שתוקם ועדת מנכ"לים.
דוד ביטן: אני מבקש שבהחלטה עצמה, שלנו, תשלחי מכתב למזכיר הממשלה שיש לנו מורת רוח מהעניין הזה שהדברים נעשים בשניה האחרונה.
דוד ביטן: זה יוצר מצב שאנחנו מחויבים לתת פטור בלי שמגיע פטור כזה.
דוד ביטן: הצבעה בעד - 6 נגד- 3 הבקשה לפטור מחובת הנחה אושרה.
דוד ביטן: גם פה יש בעיה של זמן.
<אריאל סיזלס: זה אותו הדבר.
<אריאל סיזלס: זה, למעשה, סעיף אחר, אבל שעניינו הצבת חיילים ביחידות של שירות בתי הסוהר – הבטחת אסירים ביטחוניים, בלבד.
דוד ביטן: מתי זה מסתיים?
דוד ביטן: גם בעוד שבוע.
דוד ביטן: מה יקרה אם אני לא אאשר לכם את זה?
<אריאל סיזלס: אי אפשר יהיה לגייס אנשים ליחידות האלה.
מרב מיכאלי: הסיפור של חיילים שמשרתים בשירות בתי הסוהר הוא בדיון לא מוסדר כבר 11 שנה, והסיפור של חיילים משרתים במשטרה זה כבר 21 שנה.
מרב מיכאלי: כאן אנחנו מביאים את זה לפטור בשבוע האחרון, לעוד שלוש שנים.
דוד ביטן: בגלל שהוראת השעה מסתיימת.
דוד ביטן: למה זה בהוראת שעה?
דוד ביטן: למה אתם לא עושים חוק ונגמר העניין?
<אריאל סיזלס: בגלל שמשרד הביטחון הוא דווקא בצמצום כוח אדם שמופנה ליחידות אחרות ש- - -
דוד ביטן: החוק צריך לומר שאם שר הביטחון והשר לביטחון הפנים חותמים על המספר, אז נגמר הסיפור.
דוד ביטן: לא צריך להביא הליך חקיקה כל פעם לכנסת.
<אריאל סיזלס: אנחנו כמשרד לביטחון הפנים מעוניינים - - - כמו שאמרתי זה - - -
דוד ביטן: אוקיי, אז הוועדה מבקשת משר הביטחון והשר לביטחון הפנים לעשות חקיקת מסגרת שתאפשר לשרים פעם בשנה לקבוע מה המספר.
דוד ביטן: מה קובעים בהוראת השעה הזו?
<אריאל סיזלס: הוראת השעה לא עוסקת במספרים, היא רק מסמיכה, מאפשרת את הצבתם.
<ארבל אסטרחן: אנחנו לא רוצים שהשר יקבע את ההוראה הראשונית.
דוד ביטן: לא, אנחנו נקבע שזה אפשרי, אבל כל שנה הוא יצטרך להגיד אם יש לו או אין לו חיילים לזה.
<ארבל אסטרחן: אנחנו לא יכולים פה, זה לא עניין של ועדת הכנסת.
דוד ביטן: תרשמי, תרשמי שאנחנו מבקשים.
<ארבל אסטרחן: אבל זה לא עניין של ועדת הכנסת.
דוד ביטן: אז כוועדת הכנסת אנחנו מבקשים חוק שהוא חוק מסגרת.
<ארבל אסטרחן: זה לא עניין שלנו.
<ארבל אסטרחן: - - - שיבואו בזמן עם הפטור.
דוד ביטן: תרשמי את זה כתוספת להחלטה.
דוד ביטן: מבקשים מהשרים – משרדי הממשלה, משרד המשפטים ו - - -חוק אחד שהוא חוק מסגרת, לא הוראת שעה.
<ארבל אסטרחן: באיזה עניין?
<ארבל אסטרחן: לפעמים הוראת השעה היא חשובה כדי לבדוק - - -
דוד ביטן: אבל זה הרבה שנים הוראת השעה.
דוד ביטן: זו בקשה.
דוד ביטן: זו לא החלטה.
<ארבל אסטרחן: אבל החוק הקודם לא קשור - - -
דוד ביטן: גם הוראת שעה, שניהם הוראת שעה.
דוד ביטן: שמשרד המשפטים יביא חוק מסגרת, ולא הוראת שעה.
<ארבל אסטרחן: זה שניהם תיקון לחוק שירות.
דוד ביטן: שיעשו מסגרת חוק וכל שנה יבדקו את כוח האדם ויחליטו אם כן או לא.
<ארבל אסטרחן: אם הכנסת רוצה את זה כחוק מסגרת - - -
דוד ביטן: אז תרשמי את הבקשה.
דוד ביטן: כל פעם הם מביאים את הוראת שעה.
דוד ביטן: לא חבל על הזמן של הכנסת?
מרב מיכאלי: אבל אדוני, בכל הכבוד, לפעמים זה רלבנטי לעשות הוראת שעה - - -
דוד ביטן: לא בעניין הזה.
מרב מיכאלי: יכול להיות שגם בעניין הזה.
מרב מיכאלי: מה שהם צריכים לעשות זה להביא את זה בזמן כדי שנוכל לדון האם נכון או לא נכון שתהיה הוראת שעה.
דוד ביטן: אני לא חושבת שאת צודקת בעניין הזה.
דוד ביטן: הצבעה בעד- רוב נגד – 3 הבקשה לפטור מחובת הנחה אושרה.
דוד ביטן: את הנושא של תיקון סמכויות הוועדה המיוחדת לדיון בהצעת חוק הרשות הממשלתית להתחדשות עירונית אני דוחה בשבוע, עד שאני אשב עם שר האוצר, הבנתי שהוא רוצה לשבת אתי בעניין הזה.
דוד ביטן: בקשת יו"ר הוועדה המיוחדת לדיון בהצעת חוק הרשות הממשלתית להתחדשות עירונית, בהצעת חוק התכנון והבניה (הוראת שעה) ובהצעת חוק שירותים פיננסיים חוץ מוסדיים, להקדמת הדיון בהצעת חוק התכנון והבניה(הוראת שעה) התשע"ו-2015 (מ/983), לפני הקריאה השנייה והשלישית.
דוד ביטן: אנחנו עוברים לבקשת יו"ר הוועדה המיוחדת לדיון בהצעת חוק הרשות הממשלתית להתחדשות עירונית, בהצעת חוק התכנון והבניה (הוראת שעה) ובהצעת חוק שירותים פיננסיים חוץ מוסדיים, להקדמת הדיון בהצעת חוק התכנון והבניה(הוראת שעה) התשע"ו-2015 (מ/983), לפני הקריאה השנייה והשלישית.
דוד ביטן: לגבי הבקשה בסעיף ג'.
דוד ביטן: זה חיכה 67 שנה ועכשיו זה דחוף?
אלי כהן: מכיוון שאני יודע שבתפקידך הקודמים, אדוני היושב ראש, ניהלת ישיבות של ועדות תכנון ובניה.
אלי כהן: במסגרת החלטות של הממשלה וקבינט הדיור, דובר על הנושא של הגדלת היצע הבניה ב-20% נוספים בסמכות ועדה מקומית.
אלי כהן: לשם כך התכנסה הוועדה פעמיים בשבוע שעבר, דנה בנושא, ואני כמובן רוצה לעדכן אותך שכל חברי הוועדה, גם מהקואליציה וגם מהאופוזיציה, תמכו בחוק, למעט נמנע אחד.
אלי כהן: ולכן אני חושב עכשיו, אדוני היושב ראש, אני לא חושב שזה יהיה מסר נכון שנגיד לכולם לחכות.
מרב מיכאלי: בטח, עוד שבועיים שלמים.
מרב מיכאלי: כל פתרון הדיור יחכה שבועיים שלמים של חובת הנחה.
אלי כהן: > מדובר בהצעת חוק שעברה פה אחד על ידי חברי הוועדה למעט נמנע אחד.
דוד ביטן: האמת, אני לא חושב שיש דחיפות, אבל מכיוון שכל חבר יכול להגיש בקשה אחת, למרות שזה לא דחוף, אז אנחנו נאשר את זה.
דוד ביטן: הצבעה בעד הפטור - רוב נגד - מיעוט הבקשה לפטור מחובת הנחה אושרה.
דוד ביטן: אושר, אני מודה לכם, הישיבה נעולה.
דוד ביטן: בחירת ממלא מקום ליו"ר הכנסת בעת העדרו מהארץ.
דוד ביטן: אני מבין, ירדנה, שהוא לא יכול.
ירדנה מלר-הורוביץ: אתם בחרתם בחבר הכנסת וקנין, והוא לא יכול.
ירדנה מלר-הורוביץ: הפרוצדורה היא, שכאשר יושב-ראש הכנסת ממליץ על ממלא מקום, אני פונה לממלא המקום ובודקת אתו אם הוא יכול או לא, לפני שאני כותבת את המכתב.
ירדנה מלר-הורוביץ: עם וקנין לא דיברנו, כי ביקשו את סמוטריץ, אבל וקנין לא יכול.
ירדנה מלר-הורוביץ: לכן זה חזר אליכם.
דוד ביטן: הוא אומר שזה שבת, הוא לא רוצה בשבת.
דוד ביטן: לא בגלל סיבה שהוא לא יכול.
דוד ביטן: חוץ מזה, אני אומר לך את זה במפורש, לא נחה דעתנו מהדבר הזה.
דוד ביטן: אני אומר לך את זה בצורה גלויה.
דוד ביטן: יושב-ראש הכנסת שבוחר לעצמו – אם הוא היה בוחר בסמוטריץ בעוד שלושה חודשים לא הייתה בעיה, אבל לא כשזה במיינסטרים של ההתנגדויות.
דוד ביטן: הוא צריך להפעיל טיפה שיקול דעת, ולא רק להגיד: זה התפקיד שלי למנות.
דוד ביטן: ממש לא נחה דעתנו.
דוד ביטן: אני אומר לך את זה בצורה מפורשת, ואת יכולה להגיד לו את זה.
דוד ביטן: זאת הפעם האחרונה.
דוד ביטן: בפעם הבאה לא נקבל את זה, נצביע מה שאנחנו חושבים.
דוד ביטן: את יכולה גם את זה להגיד לו.
ירדנה מלר-הורוביץ: > אבל לפי התקנון ועדת הכנסת - - - את מה שהוא ממליץ.
דוד ביטן: איזה תקנון?
ירדנה מלר-הורוביץ: אני אראה לך.
דוד ביטן: שמה, שאנחנו חייבים להחליט?
דוד ביטן: אני לא מכיר דבר כזה שאני חייב להחליט.
דוד ביטן: התקנון אומר שאנחנו צריכים לאשר.
דוד ביטן: ואם לא מאשרים אז מה קורה?
ירדנה מלר-הורוביץ: > אתם לא מאשרים?
ירדנה מלר-הורוביץ: אני מקריאה את סעיף 20א(א) מהתקנון: "יצא יושב ראש הכנסת את גבולות המדינה, ימלא סגן ליושב ראש את מקומו עד שישוב היושב ראש".
דוד ביטן: אנחנו לא נגד סמוטריץ.
דוד ביטן: ברגע זה הדבר בעייתי.
דוד ביטן: זה לא שאני נגד היושב-ראש, אבל תפעיל שיקול דעת.
דוד ביטן: מה זה הדבר הזה.
ירדנה מלר-הורוביץ: > סעיף 20א(ד) קובע: "הסגן ליושב ראש שיכהן כממלא מקום של יושב הכנסת.
ירדנה מלר-הורוביץ: הוא הסגן שנבחר לכך על ידי ועדת הכנסת".
דוד ביטן: אז מי צודק?
ירדנה מלר-הורוביץ: > לא, אבל הוא ממליץ.
דוד ביטן: הוא ממליץ, אז לא קיבלנו פה את ההמלצה שלו.
דוד ביטן: אני אומר לך שלא נחה דעתנו.
דוד ביטן: הוא צריך להפעיל שיקול דעת בדברים האלה.
דוד ביטן: זה לא רק דבר פורמאלי.
דוד ביטן: נמנעים – אין הבקשה לבחירת ממלא מקום ליו"ר הכנסת נתקבלה.
דוד ביטן: תעבירי לו את המסר הזה.
ירדנה מלר-הורוביץ: > הוא יכול לראות את הדיון ואת הפרוטוקול.
דוד ביטן: שיראה מה שהוא רוצה.
דוד ביטן: יש דברים שצריך להפעיל שיקול דעת ולא להביא לנו את זה כדבר מובן מאליו.
דוד ביטן: אנחנו לא נגד סמוטריץ, אנחנו חושבים שכרגע המינוי שלו הוא בעייתי.
דוד ביטן: בעוד שלושה חודשים הוא לא יהיה בעייתי.
דוד ביטן: יש את נורית קורן, למה אי-אפשר למנות אותה?
ירדנה מלר-הורוביץ: > הוא כבר מינה אותה.
ירדנה מלר-הורוביץ: נורית קורן קיבלה את ההתפטרות של בנט.
יואב קיש: אני מאוד אוהב את סמוטריץ.
דוד ביטן: אני גם אוהב את סמוטריץ.
דוד ביטן: הוא בחור נחמד.
ירדנה מלר-הורוביץ: אני רוצה רק להגיד שנורית קורן כבר מונתה כממלאת-מקום.
יואב קיש: הוא חבר שלי, אבל הוא עושה פה בעיה לצד השני.
יואב קיש: מחר ירצו את אחמד טיבי, ולי תהיה בעיה.
יואב קיש: אז מה?
יואב קיש: אז אני אומר, אני לא רוצה קיצוניים.
יואב קיש: אני אוהב את סמוטריץ, הוא חבר שלי, אני עושה אתו דברים ביחד, אבל הוא נחשב מפלגה שהיא לא קיצונית, היא לא מרכז.
יואב קיש: לכן, אם אתה לוקח ממלא מקום, קח מהמחנה הציוני או מהליכוד.
יואב קיש: זה יותר הגיוני.
דוד ביטן: הוא לא צריך להפעיל שיקול דעת טיפה?
דוד ביטן: טיפה.
ירדנה מלר-הורוביץ: > בתחילת הקדנציה, ואני אומרת לכם כי אני כבר מזה שש שנים מכהנת כמזכירת כנסת ולפני כן הייתי עוד שש שנים סגנית, תמיד יושב-ראש הכנסת היה מבקש מי ימלא את מקומו, והוא שוקל את השיקולים.
ירדנה מלר-הורוביץ: הוא רואה אם יש ישיבות כנסת, הוא רואה אם יש סוף-שבוע.
ירדנה מלר-הורוביץ: הוא יודע.
ירדנה מלר-הורוביץ: בתחילת הקדנציה הזאת יצא כמה פעמים שהוא ביקש באמת מסיעה, את הקואליציה, את וקנין.
ירדנה מלר-הורוביץ: אתם אמרתם: לא, לא טוב, צריך רוטציה.
דוד ביטן: לא אמרנו.
דוד ביטן: אמרנו שלעמדתנו צריך - - - זה מה שאמרנו.
ירדנה מלר-הורוביץ: אז הוא המליץ פעם אחת על נורית קורן, ובאמת נורית קורן הייתה, בנט התפטר, הגיש לה את ההתפטרות, בסדר.
ירדנה מלר-הורוביץ: עכשיו הוא הביא את חבר הכנסת סמוטריץ, אז זה יצא כאילו פגיעה בסמוטריץ שלא מביעים בו אמון.
ירדנה מלר-הורוביץ: אני חושבת שליושב-ראש הכנסת יש שיקול דעת, הוא פרלמנטר ותיק, הוא יושב-ראש הכנסת ומכבדים את בקשתו.
דוד ביטן: - - - שיקול הדעת - - - לא היה הכי טוב - - -
ירדנה מלר-הורוביץ: זה תמיד היה כך, שוועדת הכנסת מכבדת את החלטות יושב-ראש הכנסת ואת בקשותיו.
יואב קיש: אין לי בעיה, גם עם סמוטריץ אני בסדר.
יואב קיש: אני רק חושב מה אני אצטרך להגיד כשיהיה אחמד טיבי.
דוד ביטן: לא, אז הוא ימנה רק מהקואליציה.
יואב קיש: אה, אוקיי.
יואב קיש: רק מהקואליציה?
יואב קיש: זה בסדר.
ירדנה מלר-הורוביץ: > אני לא יודעת.
ירדנה מלר-הורוביץ: אני לא קוראת את מחשבותיו של יו"ר הכנסת.
ירדנה מלר-הורוביץ: אני יודעת ש - -
דוד ביטן: עם כל הכבוד ליושב-ראש הכנסת, הפעלת שיקול הדעת שלו פה לא הייתה נכונה.
דוד ביטן: בגלל שאנחנו מכבדים אותו אנחנו לא משנים את ההחלטה הזאת.
ירדנה מלר-הורוביץ: > יכול להיות שהמקום הראוי שתגיד לו את זה הוא בשיחה אישית ולא בוועדה.
ירדנה מלר-הורוביץ: אבל בסדר, אתה יושב-ראש הוועדה.
דוד ביטן: מה לעשות, אמרתי את זה לראש המטה שלו והוא מחזיר את אותו הדבר.
דוד ביטן: כאילו אומר: לא, אני החלטתי, אתם תעשו מה שאנחנו אומרים.
יואב קיש: נעלת את הוועדה?
דוד ביטן: משה אשר, למה שיניתם מ-3 פלוס שנה ל-4.
דוד ביטן: למה לא חשבתם על זה לפני זה?
<משה אשר: זאת הצעת החוק.
<קריאה: בכחול זה 4.
דוד ביטן: הצעת החוק היא 3 פלוס 1.
דוד ביטן: מה השינוי פה?
<משה אשר: ועדת הכספים עשתה שינוי, לא אנחנו עשינו שינוי.
<קריאה: השינוי שהם דנו בו זה לגבי השנה שממנה זה מוחל.
דוד ביטן: היא טוענת שהכל נושא חדש.
<משה אשר: הם עשו שם שינויים.
<משה אשר: הם שינו את המודל לאור הבקשה של מיקי לוי ודברים שעלו היום בבוקר.
דוד ביטן: מה המודל עכשיו?
<משה אשר: המודל הוא ש-4 שנים מתום שנת המס זאת תקופה השומה.
<משה אשר: לגבי השומות החלקיות בגין אותה שנת מס תהיה שומה חלקית אחת, לא יותר מזה.
דוד ביטן: זה הכי הגיוני.
<משה אשר: את הארכת תקופת השומה, שזה משנת 2011, הסכמנו להעביר ל-2012.
<משה אשר: בדבר האחרון שאמרתי עכשיו אין עוד הסכמה.
דוד ביטן: מי בעד שזה לא נושא חדש?
יואל חסון: אדוני, אפשר הצעה לסדר לפני שאתה פותח?
יואל חסון: רק להגיד שהתגעגענו אליך, היית חסר.
יואל חסון: שמונה ימים יותר מדי לא היית פה, אדוני.
דוד ביטן: גם התגעגעתי.
דוד ביטן: מה לעשות, היו לנו אירועי תרבות.
יואל חסון: אבל תודה שחזרת.
דוד ביטן: אני שרתי את זה ולא שמתי לב שזה הרבה זמן, אבל כבר לא יכולתי לוותר.
יואל חסון: טוב שחזרת, אדוני, טוב ששרדת את הנסיעה.
דוד ביטן: וואלה, שרדנו, כן.
דוד ביטן: הסעיף הראשון על סדר-היום: המלצת הוועדה הציבורית לבחינת שכר ותשלומים אחרים לחברי הכנסת בנושא: הגדלת מספר היועצים הפרלמנטריים.
דוד ביטן: כפי שידוע לכם, לפי הנוהל, לפי החוק – בעצם, לא לפי הנוהל – העברנו את ההמלצה שלנו לוועדה הציבורית, היא החזירה לנו תשובה, עכשיו אנחנו צריכים לאשר או לא לאשר את ההמלצה שלה.
דוד ביטן: אם אנחנו מאשרים את ההמלצה שלה אז היא מקבלת תוקף, ואם אנחנו לא מאשרים את ההמלצה זה חוזר אליהם שוב פעם ל-15 ימי עבודה, כי החוק תוקן.
דוד ביטן: תיקנו את החוק שהם חייבים לתת לנו תשובה תוך 15 ימי עבודה.
<ארבל אסטרחן: פורסם אתמול.
דוד ביטן: פורסם אתמול, אתם רואים.